b'\n_START_ARTICLE_\nBranko Petri\xc4\x8devi\xc4\x87\n_START_PARAGRAPH_\nBranko Petri\xc4\x8devi\xc4\x87, na crnogor. \xc4\x87iril. \xd0\x91\xd1\x80\xd0\xb0\xd0\xbd\xd0\xba\xd0\xbe \xd0\x9f\xd0\xb5\xd1\x82\xd1\x80\xd0\xb8\xd1\x87\xd0\xb5\xd0\xb2\xd0\xb8\xd1\x9b, nadimkom Ka\xc4\x91a, 1914. \xe2\x80\x94 1982., crnogorski vojno-politi\xc4\x8dki du\xc5\xbenosnik._NEWLINE_Diplomirao Pravni fakultet u Beogradu. \xc4\x8clan ilegalne KPJ od 1933._NEWLINE_Bio je organizacioni tajnik Pokrajinskog komiteta KPJ za Crnu Goru, Boku, Sand\xc5\xbeak i Kosovo i Metohiju._NEWLINE_U\xc4\x8desnik je NOB-a od 1941._NEWLINE_1945. je politi\xc4\x8dki komesar 3. armije Jugoslavenske armije, potom u \xc4\x8dinu general-majora pomo\xc4\x87nik na\xc4\x8delnika Glavne politi\xc4\x8dke uprave Jugoslovenske armije._NEWLINE_Prihva\xc4\x87a Staljinovu osudu Tita, odnosno Rezoluciju Informbiroa i sa general-pukovnikom Arsom Jovanovi\xc4\x87em i pukovnikom Vladom Dap\xc4\x8devi\xc4\x87em kolovoza 1948. poku\xc5\xa1ava bjekstvo preko jugoslavensko-rumunjske granice kod Vr\xc5\xa1ca. Jovanovi\xc4\x87 gine, Dap\xc4\x8devi\xc4\x87 je uspio pobje\xc4\x87i u Beograd, gdje se jedno vrijeme krio, no Petri\xc4\x8devi\xc4\x87 je uhi\xc4\x87en na licu mjesta._NEWLINE_1950. Petri\xc4\x8devi\xc4\x87, skupa sa Dap\xc4\x8devi\xc4\x87em, osu\xc4\x91en na 20 godina strogog zatvora; oduzeti su im vojni \xc4\x8dinovi i odlikovanja._NEWLINE_1956. Petri\xc4\x8devi\xc4\x87 pu\xc5\xa1ten na slobodu. Ubrzo se zaposlio u nakladnom preduze\xc4\x87u "Rad" u Beogradu, gdje je \xc4\x8detiri godine kasnije umirovljen.'